open-index/open-wikipedia-markdown huggingface dataset:
Erich Weinert

**Erich Bernhard Gustav Weinert** (4. elokuuta 1890 Magdeburg – 20. huhtikuuta 1953 Berliini) oli saksalainen kommunistinen kirjailija.

## Elämä
Weinert oli sosiaalidemokraattisen perheen poika, joka vaikutti Weimarin tasavallan aikana runoilijana ja satiirikkona ja oli Työläis-vallankumouksellisten kirjailijoiden liiton () perustajajäsen. Hän opiskeli kuvataiteita Berliinissä ja valmistui piirustuksenopettajaksi 1912. Samana vuonna hän liittyi armeijaan ja palveli ensimmäisessä maailmansodassa upseerina.

Sodan jälkeen Weinert oli perustamassa *[[Die Kugel]]* -nimellä tunnettua magdeburgilaista taiteilijayhteisöä, joka toimi vuosina 1919–1923. Weinert työskenteli muun muassa opettajana Magdeburgissa ja kabareenäyttelijänä Leipzigissa. Hänestä tuli Saksan kommunistisen puolueen jäsen vuonna 1929. Weinert lähti perheineen maanpakoon Kansainliiton valvomalle Saarin alueelle, kun Saksan kansallissosialistinen työväenpuolue nousi valtaan 1933. Saarista Weinert siirtyi Pariisin kautta Neuvostoliittoon vuonna 1935, kun alue liittyi kansanäänestyksellä takaisin natsi-Saksaan. Hän oli tasavaltalaisten kansainvälisen prikaatin jäsen vuosina 1935–1937 Espanjan sisällissodassa, jossa toimi rintamakirjeenvaihtajana.

Toisen maailmansodan aikana Weinert oli tiiviissä yhteistyössä Neuvostoliiton kanssa, jolle tuotti sotapropagandaa. Hänet valittiin Vapaan Saksan kansalliskomitean puheenjohtajaksi vuonna 1943. Järjestö koostui saksalaisista sotavangeista ja vasemmistolaisista emigranteista. Se levitti Neuvostoliitolle myötämielistä propagandaa, muun muassa ”*Vapaa Saksa*” -nimistä viikkolehteä.

Weinert palasi Saksaan vakavasti sairaana vuonna 1946. Hän toimi jonkin aikaa Saksan kansankoulutuksen keskushallinnon () varapuheenjohtajana Neuvostoliiton miehitysvyöhykkeellä.

## Tuotanto
Saksan demokraattisessa tasavallassa Weinertia kunnioitettiin vallankumouksellisena runoilijana. Saksan sosialistinen nuorisojärjestö FDJ jakoi Erich Weinertin mitalia nuorille taiteilijoille. Itä-Saksan kansanarmeijan (NVA) orkesteri sai Weinertilta nimensä (*Ensemble der NVA Erich Weinert*).

Weinertin runot ovat kieleltään yksinkertaisia ja vahvasti poliittisesti latautuneita. Eräs hänen kuuluisimpia runojaan on *Der heimliche Aufmarsch*, joka tunnetaan paremmin laulusovituksena. Runossa kehotetaan työläisiä ja maanviljelöitä tarttumaan kivääreihin ja tuhoamaan ”fasistiset ryövärijoukot”, jotka suunnittelevat hyökkäystä Neuvostoliittoon. Taistelun jälkeen ”vanhan yhteiskunnan jäänteistä nousee sosialistinen maailmantasavalta”.

Berliinin Prenzlauer Bergissä kulkee Weinertin mukaan nimetty katu (*Erich-Weinert-Straße*).

## Teoksia
* 
* *Kootut teokset* (9 osaa), julkaistu 1955-1960. 
* *Kootut runot* (7 osaa), julkaistu 1970-1987. 
* *Der verbogene Zeitspiegel*
* *Der Gottesgnadenhecht und andere Abfälle
* *Der heimliche Aufmarsch*
* *Der unzüchtige Zille*
* *Des reichen Mannes Frühlingstag*
* *John Schehr und Genossen''
Davis Cup 2008

**Davis Cup 2008** oli 97:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Argentiinan Mar del Platassa 21.–23. marraskuuta pelatussa loppuottelussa Espanja voitti Argentiinan ja saavutti näin kolmannen Davis Cup -voittonsa.

## Maailmanlohko

## Lähteet
* 
*
Yle HD

**Yle HD** oli Yleisradion teräväpiirto- eli HD-kanava. Yle HD esitti arkisin Yle TV2:n ja viikonloppuisin Yle TV1:n ohjelmistoa. Kanavaa käytettiin aiemmin myös HD-lähetysten testaamiseen. Kanava alkoi toimia ympäri vuorokauden 31. lokakuuta 2012 alkaen. Kanavan lähetykset loppuivat 28. tammikuuta 2014, kun saataville tuli jokaista Ylen kanavaa varten oma teräväpiirtokanava.

## Laitteistovaatimukset
* Televisio ja DVB-T2-viritin (antenniverkko)
* Cable HD Ready -laite (kaapeliverkko)
Salauksenpurkukorttia ei tarvittu, koska kanava kuului viestintäviraston siirtovelvoitteen piiriin.

## Testiaikana lähetettyjä ohjelmia
* Pekingin olympialaiset (elokuu 2008)
* Yleisurheilun MM-kisat 2009 (elokuu 2009)
* Taitoluistelun EM-kisat (tammikuu 2010)
* Vancouverin olympialaiset (helmikuu 2010)
* Jääkiekon MM 2010 (toukokuu 2010)
* Jalkapallon MM-kisat 2010 (kesä–heinäkuu 2010)
* Yleisurheilun EM-kisat (heinä–elokuu 2010)

## Ohjelmistoa
### Kansainvälisiä tuotantoja
* Eurovision laulukilpailu 2011 (10-14. toukokuuta 2011)

* Jääkiekon MM-kisojen 2011 finaali (15. toukokuuta 2011)
* Eurovision laulukilpailu 2012 (22-26. toukokuuta 2012)
* Lontoon olympialaiset (heinä–elokuu 2012)
* Eurovision laulukilpailu 2013 (14-18. toukokuuta 2013)

### Ylen omaa teräväpiirtotuotantoa
* Kotikatu
* Pirunpelto
* Uusi päivä

## Lähteet

## Aiheesta muualla
* Kanavan kotisivut
* Testatut HD-laitteet
Erik Barnouw

**Erik Barnouw** (1908 &ndash; 19. heinäkuuta 2001 Vermont) oli yhdysvaltalainen radio- ja televisiotoiminnan historiaan erikoistunut tieteilijä. Hän toimi Columbian yliopistossa vuodesta 1946 vuoteen 1973.

Barnouw osallistui myös itse radio-ohjelmien tekemiseen, ja vuonna 1944 hän sai Peabody-palkinnon dokumentaarisesta *[[Words at War]]* -radiosarjasta. George Polk -journalismipalkinnon hän sai 1971 kirjastaan *The History of Broadcasting in the United States*.

Organization of American Historians on vuodesta 1983 alkaen jakanut Erik Barnouw -palkintoa tunnustukseksi Yhdysvaltain historiaa käsitteleville dokumenttielokuville ja televisio-ohjelmille.

## Lähteet
Kansallissäätiö

**Kansallissäätiö** on Kansallista Kokoomusta lähellä oleva säätiö, joka on perustettu 1958. Kansallissäätiö tukee Kokoomuksen Helsingin piiriä ja on puolueen suurimpia vaalirahan lähteitä. Säätiön peruspääoma kerättiin 1960-luvulla kansalaiskeräyksenä. Sijoitusomaisuus on nelisen miljoonaa euroa (2014), josta voidaan jakaa vuotuista tukea keskimäärin noin 100&nbsp;000 euroa. Säätiö lahjoitti 215&nbsp;000 euroa kokoomuksen vaalityöhön vuoden 2007 eduskuntavaaleissa. 

Säätiö ei julkaise yksityishenkilöiltä saamiaan lahjoituksia.

Säätiö rakennutti Helsingin Itä-Pasilaan vuonna 1974 arkkitehti Ilmo Valjakan suunnitteleman toimitalon, joka on sittemmin myyty ulkopuolisille. Säätiön vuosikokousten ja hallitusten kokousten pöytäkirjoja sekä Pasilan taloprojektin asiakirjoja säilytetään Kokoomuksen keskusarkistossa eli Porvarillisen Työn Arkistossa.

Pentti Poukka on kirjoittanut säätiön historiikin *Talo Pasilassa: Kansallissäätiö 1958–1994*.

## Katso myös
* Helsingin Kokoomus

## Lähteet
Universal Description Discovery and Integration

**Universal Description Discovery and Integration** (UDDI) on alustariippumaton ja avoin palvelurekisteristandardi. UDDI on eräs palvelukeskeisen arkkitehtuurin (SOA) toteuttamiseen käytettävistä standarditeknologioista. UDDI-määrittelyä johtaa OASIS-standardointiorganisaatio.

UDDI-rekistereitä verrataan toimintalogiikaltaan puhelinluettelon "keltaisten sivujen" (haku luokittelun mukaan) ja "valkoisten sivujen" (haku erilaisten järjestelyperusteiden mukaan) yhdistelmäksi. UDDI-rekisterien päätarkoituksena on toimia verkkopalveluiden keskitettyinä hakemistoina verkkopalveluita (Web Services) käyttäville asiakassovelluksille. UDDI-rekisteriin voidaan tallentaa monenlaisia luokittelevia tietoja palvelusta (Taxonomy) ja lisätietoja palvelun tarjoajasta, palvelusta ja URL-osoite palvelun teknisen toteutuksen kuvaavaan WSDL-tiedostoon.

UDDI-rekisterin tietomallin eri osa-alueiden tarkoitus on tarjota kaikki se informaatio, jota sovellukset tarvitsevat käyttääkseen rekisteriin rekisteröityjä verkkopalveluita.

Tietomallin osa-alueita ovat:

* palvelun kuvaus (businessService),
* palvelun julkaisijan kuvaus (businessEntity),
* palvelun tekninen kuvaus ja viite ohjelmontirajapintaan, kuten WSDL (bindingTemplate),
* erilaisia lisätietoja, kuten palvelun luokittelutietoja (taxonomy).

UDDI-standardi määrittelee hakumenetelmien lisäksi myös tavat, joilla rekisteriin voi ohjelmallisesti lisätä tai poistaa palveluiden kuvauksia. UDDI-Rekisterin rajapinta on itsessään Web Services-määrittelyn mukainen. Rekisterin visuaalista selailua varten on myös olemassa erilaisia asiakasohjelmia. UDDI-Standardissa kuvataan esimerkiksi keinot, joilla rekisterit voivat pitää toistensa sisällöistä identtisiä kopiota (replikointi). UDDI-rekistereitä voidaan ajatella olevan kolmea tyyppiä: julkisia (kuten UBR, Universal/UDDI Business Registry), sisäisiä (esim. lähiverkon rekisteri) ja jaettuja (esim. yrityksen extranet).

## UDDI-määrittelyiden historia

UDDI-määrittelyiden ensimmäinen versio ilmestyi vuonna 2000, toinen versio 2001 (muodollisesti uudelleenjulkaistu 2003) ja kolmas versio 2004.

Ensimmäinen versio keskittyi enimmäkseen julkisen palvelurekisterin muodostamiseen. Osana tätä projektia syntyi UBR. Ensimmäinen UDDI-määritysten versio loi pohjan Internetpohjaiselle yrityspalvelurekisteriteknologialle. Ensimmäisen ja toisen version kehityksestä vastasi joukko yrityksiä (IBM, Microsoft ja Ariba).

UDDI-määritysten toinen versio keskittyi standardien yhtenäistämiseen ja siinä keskityttiin erityisesti joustaviin palveluiden luokittelumenetelmiin. Toisen version aikoihin aloitettiin määritysten standardointityö, se sai standardin aseman vuonna 2003. Versio 3 standardoitiin kaksi vuotta myöhemmin, vuonna 2005.

Versiosta 2 lähtien UDDI-määritysten kehitystyötä on johtanut OASIS-standardointiorganisaatio. Versio 3:n painopiste on siirtynyt rekisterikeskeisestä ajattelusta laajempaan näkökulmaan, jossa UDDI-rekisterit nähdään keskeisenä osana palvelukeskeistä arkkitehtuuria.
Sääri

**Sääri** on ihmisen jalassa polven ja nilkan välinen osa. Varvasastujilla kuten hevosella säärellä viitataan tavallisesti nilkan ja vuohisen väliseen jalan osaan.

Sääressä on kaksi luuta, paksumpi sääriluu ja ohuempi pohjeluu. Niitä yhdistää luuvälikalvo, ja päistään ne yhdistää sääri–pohjeluuside. Sääriluun yhdistää reisiluuhun polvinivel ja polvilumpioon polvijänne.

Säären takaosassa eli pohkeessa ovat kaksoiskantalihas, leveä kantalihas, pitkä pohjeluulihas ja lyhyt pohjeluulihas. Kaksoiskantalihaksen yhdistää kantaluuhun akillesjänne. Säären etuosassa on etummainen säärilihas.

## Lähteet
* 
### Viitteet
Monto

**Monto** voi tarkoittaa:

## Paikannimi

* Monto, kaupunki Australiassa
* Monto Bello, kaupunki Kongon tasavallassa

## Sukunimi
* Joona Monto (s. 1994), suomalainen jääkiekkoilija
* Osmo Monto (1938–2019), suomalainen taidemaalari, taidegraafikko, kuvanveistäjä ja taideopettaja
* Pertti Monto (1936–2015), Talouselämä-lehden entinen päätoimittaja
* Riitta Monto (s. 1956), suomalainen päätoimittaja
* Timo Monto, kamarikuoro Meloksen johtaja

## Muita

* Monto, The Dubliners -yhtyeen musiikkikappale
* Mik Monto, suomalaisen Sehr Schnell -yhtyeen spinoff
* *Monto*, kirjailija Lauri Soinin käyttämä nimimerkki
Army Men: Green Rogue

**Army Men: Green Rogue** (tunnetaan myös nimellä **Army Men: Omega Soldier**) on The 3DO Companyn kehittämä ja vuonna 2001 julkaistu *[[Army Men (pelisarja)|Army Men]]* -pelisarjaan kuuluva ammuntapeli. Peli on julkaistu PlayStationille ja PlayStation 2:lle.

## Vastaanotto
Metacritic-kerääjäsivustolla pelin PS2-versio sai 39/100 pistettä perustuen 13 kriittiseen arvosteluun.

## Lähteet

## Aiheesta muualla
* Army Men: Green Rogue GameSpy.com sivulla
*
Lascars

**Lascars** on ranskalainen animaatiosarja, joka lähetettiin ensimmäisen kerran Canal+-kanavalla vuosina 2000 ja toinen tuotantokausi esitettiin vuonna 2008. Sarja tunnetaan myös amerikassa nimellä "Round da way". Sarjan on luonut Boris Dolivet. Se kesti kaksi tuotantokautta, ja jokainen jakso kesti noin minuutin. Sarja sisältää epäsuoraa seksiä ja päihteiden käyttöä, sekä myös mustaa huumoria.

## Juoni

Sarja kertoo erilaisista kaupunkinuorista, joiden elämästä ei ongelmia eikä noloja tilanteita puutu. Sarjan jokaisessa jaksossa ovat aina eri henkilöt, eikä kukaan esiinny kahdesti sarjassa. 
Sarjassa esiintyy päihteiden ja alkoholin käyttöä ja joskus myös epäsuoraa seksiä. Sarja sisältää aikuisille suunnattua huumoria.

## Vuoden 2009 elokuva

Sarjaan perustuva elokuva Lascars- le film (tunnetaan myös lisänimellä *Pas de vacances pour vrais gars* eli epävirallisesti käännettynä *ei lomaa koville tyypeille *) sai Ranskan ensi-iltansa 15. kesäkuuta 2009. Elokuva on esitetty vain Ranskassa. Elokuvan ovat ohjanneet Emmanuel Klotz ja Albert Pereia-Lazaro. Elokuva sisältää mustaa huumoria, mutta myös päihteitä, rikollisuutta ja epäsuoraa seksiä.

Elokuvassa esiintyy hahmoja, joista osa on esiintynyt myös alkuperäisessä sarjassa.

### Rooleissa

## Lascars-elokuva
Kaverukset Tony Merguez ja Jose Frelate ovat keränneet paljon rahaa päästäkseen lomalle Santa Ricoon. Asiat saavat uuden käänteen, kun he ostavat vahingossa väärät liput, eikä "vääriä" lippuja huolittu enää takaisin, joten Tony ja José joutuvat keräämään matkarahansa uudelleen. José hankkiutuu rakentamaan saunaa kuuluisalle lakimiehelle, jonka tyttäreen Clémenceen, hän rakastuu. Tony taas ryhtyy myymään tuhat kiloa kannabista ja ellei hän tuo viikossa siitä ansaittuja rahoja kivikovalle gangsterille Zoranille, seuraa hankaluuksia. Ongelmia aiheuttaa Tonyn poliisityttöystävä Manuella,joka aggressiivisuutensa takia pitää Tonya tossun alla. Josén rauhaa taas häiritsee yli-innokas videokuvaaja Momo. Elokuvassa nähdään myös kaksimielinen kaksikko Sammy ja Narbe, jotka ovat menossa Santa Ricoon seuraamaan kuuluisia aikuisviihde-elokuvien ohjaajia.

## Aiheesta muualla
* 
* Elokuvan kotisivut
* Lascars-sarjan virallinen sivu Dailymotionissa
Blockbuster! The Best of Sweet

__NOTOC__
**Blockbuster! The Best of Sweet** on brittiläisen Sweet-yhtyeen syyskuussa 2007 julkaistu kahden CD-levyn kokoelma-albumi.

## Kappaleet

### CD 1
#
#
#
#
#
#
#
#
#
#
#
#
#
#
#
#
#
#

### CD 2
#
#
#
#
#
#
#
#
#
#
#
#
#
#
#
#
#
#

## Arvostelut
* Allmusic: 

## Lähteet
* 

### Viitteet
Merijärvi (täsmennyssivu)

**Merijärvi** tarkoittaa seuraavia asioita:

* Merijärvi, kunta Suomessa
* Merijärvi, järvi Ylitorniolla
* Merijärvi, järvi Maskussa ja Naantalissa
Michael Lupo

**Michael Lupo** (s. Michele del Marco Lupo) ; (19. tammikuuta 1953 Monte Donato, Bologna, Italia – 12. helmikuuta 1995 Franklandin vankila, Brasside, Yhdistynyt kuningaskunta) oli italialaissyntyinen Englannissa vaikuttanut sarjamurhaaja, joka murhasi neljä miestä maalis-toukokuussa 1986. 

Lupo suoritti asepalveluksensa Italian armeijassa vuosina 1971–1974. Hän muutti vuonna 1974 Lontooseen, jossa hän työskenteli aluksi kampaajana vuoteen 1977 asti. Hän toimi Yves Saint Laurent sivuliikkeen johtajana Brompton Roadilla Lontoossa 1980–1984. Sen jälkeen hän työskenteli kahdessa vaateliikkeessä huomattavasti alemmalla palkalla, joista viimeinen sijaitsi Oxford Streetillä. 

Lupo oli homoseksuaali, hänellä oli lukuisia rakastajia ja sadomasokistisia taipumuksia.  

## Murhat
Saatuaan kuulla HIV-tartunnastaan hän meni suunniltaan ja kaksi viikkoa tämän jälkeen hän aloitti surmasarjan, jonka aikana maalis-toukokuussa hän kuristi ja mukiloi 1986 neljä homomiestä hengiltä.  

Kahden uhrin onnistui paeta, ja Lupo saatiin kiinni toukokuussa 1986. Hän jäi kiinni poliisioperaatiossa, jossa yhtä hänen murhayrityksensä uhreista käytettiin "elävänä syöttinä". David Cole, British Railin -työntekijä, joka melkein kuristui etelälontoolaisella kuorma-autoparkilla, suostui käymään pubeissa, joissa hän oli käynyt etsimässä seuraa ennen Lupon tapaamista. Viiden tunnin kuluessa hän näki Lupon Prince of Wales -pubissa Brixtonissa, Etelä-Lontoossa, ja hänet pidätettiin. 

## Oikeudenkäynti ja tuomio
Lupon oikeudenkäynnissä valamiehistölle kerrottiin, että AIDS-tartunnan saamisesta seurannut järkytys oli luonut häneelle "kylmän ja järkeistävän ajattelutavan", jonka seurauksena hän kehitti palavan vihan muita homoseksuaaleja kohtaan. Omasta mielestään hän oli pettynyt petollisiin ystäviinsä ja yhteiskuntaan. Pidätettynä ollessaan hän oli saanut potkut viimeisimmästä työpaikastaan vain kolmen viikon jälkeen ja oli työtön. 

Michael Lupo myönsi syyllisyytensä ja sai neljä elinkautista perättäistä vankeustuomiota murhista sekä neljätoista lisävankeusvuotta  kahdesta murhayrityksestä vuonna 1987. 

Hän kuoli 42-vuotiaana vankilassa helmikuussa 1995 AIDS:iin. 

## Lähteet

## Aiheesta muualla
* Murder in the UK
Adam Tooze

**Adam Tooze** (s. 1967 Lontoo) on brittiläinen taloushistorioitsija. Tooze toimii historian professorina Columbian yliopistossa. Hänet tunnetaan erityisesti Saksan kolmannen valtakunnan talouden tutkimuksistaan.

Tooze valmistui kandidaatiksi taloustieteestä Cambridgen King's Collegesta 1989, minkä jälkeen hän opiskeli Berliinissä. Tohtoriksi hän väitteli LSE:ssä. Vuosina 1996–2009 Tooze opetti Cambridgen yliopistossa, minkä jälkeen hän työskenteli Yalen yliopistossa ennen siirtymistään Columbian yliopistoon 2015.

Vuonna 2006 Tooze sai Wolfsonin historiapalkinnon kirjastaan *The Wages of Destruction: The Making and Breaking of the Nazi Economy*. 

## Lähteet
3 (kappale)

”**3**” on poplaulaja Britney Spearsin kappale, joka julkaistiin lokakuussa 2009 ensimmäisenä singlenä seuraavan kuun kokoelma-albumilta *[[The Singles Collection (Britney Spearsin albumi)|The Singles Collection]]*. Suomessa ”3” julkaistiin digitaalisessa muodossa 5. lokakuuta 2009.

Kappaleen ovat säveltäneet Max Martin, Shellback ja Tiffany Amber. Martin toimi myös tuottajana.

## Listasijoitukset
### Suomen

### Muu maailma

## Julkaisuhistoria

## Lähteet
Tuppilo

**Tuppilo** on eräs kasvien hedelmätyypeistä. Tuppilo on yhdestä emilehdestä muodostunut kuiva, monisiemeninen hedelmä. Tuppiloa pidetään alkeellisimpana hedelmätyypeistä. Sen hedelmäseinä on muodostunut erivahvuisista seinäkerroksista, joista muodostuu sauma. Kun hedelmä kuivaa, niin sauma repeää, koska kerrokset kutistuvat eri tavalla, jolloin tuppilon siemenet lentävät ympäristöön.

Tuppilot esiintyvät harvoin yksittäin, yleensä kukkapohjuksessa on useita tuppiloita. Sukuja, joiden hedelmä on tuppilo, ovat muun muassa banksiat, magnoliat ja pionit.

## Kuvia

Banksia formosa - open follicles.jpg|*[[Banksia formosa]]* -lajin avautuneita tuppiloita
Banksia grandis MHNT.jpg|*[[Banksia grandis]]* -lajin tuppilo
B telmatiaea 25 gnangarra cropped.jpg|*[[Banksia telmatiaea]]* -lajin tuppilo
Paeonia suffruticosa fruit.jpg|Pensaspionin (*Paeonia suffruticosa*-ryhmä) tuppilo
Pivoine de Chine FR 2012.jpg|Kiinanpionin (*Paeonia lactiflora*) tuppilo
Caltha palustris MHNT.BOT.2005.0.967.jpg|Rentukan (*Caltha palustris*) tuppiloita ja siemeniä


## Lähteet
* 

### Viitteet
Kalinkavitšy

**Kalinkavitšy** (, ) on kaupunki Homelin alueella Valko-Venäjällä. Arkeologisissa kaivauksissa on löydetty 24&nbsp;000 vuotta vanhoja varhaisen asutuksen merkkejä Pripetin ääreltä. Nykyinen Kalinkavitšyn kaupunki, joka on samannimisen piirin keskus (raion), sijaitsee 124 kilometriä Homelin (Gomel) länsipuolella ja vain 9 kilometriä Mozyrin pohjoispuolella.

Kaupungissa oli 2009 väestönlaskennassa 38&nbsp;381 asukasta. Koko hallintopiirissä asukkaita oli 64&nbsp;055, mihin sisältyi Kalinkavitšyn kaupungin ohella Azarytšyn kaupunkityyppinen taajama (1&nbsp;340 as.) sekä ympäröivä maaseutu kylineen.

Kalinkavitšy on liikenteen solmupiste. Se sijaitsee itä-länsisuuntaisen Homel-Kalinkavitšy-Pinsk-Kobryn-Brest-valtatien (M10) ja samansuuntaisen rautatien varrella. Pohjois-eteläsuuntainen kantatie (P31) liittää Kalinkavitšyn logistisesti pohjoiseen (Babruisk) ja etelään (Mozyr, Ukrainan raja). Lisäksi kaupunkiin saapuu Žlobin-Svetlahorsk-Kalinkavitšy-rata ja etelään johtavat kiskot vievät Mozyriin ja edelleen Ukrainaan.   

Liikenteen ohella elintarviketeollisuus ja turvetuotanto ovat merkittäviä toimialoja ja työllistäjiä piirissä. 
   
## Lähteet

## Aiheesta muualla

*Lyhyt kuvaus kaupungista (BYcity.org) 
*Kaupunkikartta (BYcity.org) 
*WikiMapia karttalinkki kaupunkiin, kohteiden selitykset pääosin  tai 
*Valokuvia Kalinkavitšyn kaupungista  
*Kuvausta kaupungista  
*Neuvostoliiton aikaista 1:200 000 topografikarttaa alueesta 
* Valko-Venäjän juna-aikatauluja
Luettelo valtioista itsemurhien määrän mukaan

Tämä **luettelo valtioista [[itsemurha|itsemurhien]] määrän mukaan** perustuu Maailman terveysjärjestön (WHO) tietoihin.

## Luettelo

## Lähteet
Sagopa Kajmer

**Sagopa Kajmer** (s. 1978) on turkkilainen rap-artisti ja DJ.

## Diskografia
; Studioalbumit
* *Yeraltı Operasyonu* (1999)
* *Gerilim 99 (Promo)* (1999)
* *Toplama Kampı* (2000)
* *Sözlerim Silahım* (2001)
* *İhtiyar Heyeti* (2002)
* *On Kurşun* (2001)
* *One Second* (2002)
* *Sagopa Kajmer* (2002)
* *Bir Pesimistin Gözyaşları* (2004)
* *Romantizma* (2005)
* *İkimizi Anlatan Bir Şey* (2007)
* *Kötü İnsanları Tanıma Senesi* (2008)
* *Bendeki Sen* (2010)
* *Saydam Odalar* (2011)
* *Kalp Hastası* (2013) 
* *Kağıt Kesikleri* (2022) 

## Aiheesta muualla
*
Åsne Seierstad

**Åsne Seierstad** (s. 10. helmikuuta 1970 Oslo, Norja) on norjalainen freelancetoimittaja ja kirjailija, joka tunnetaan erityisesti sota-alueiden kuvauksistaan. 

Seierstad on työskennellyt freelancetoimittajana norjalaisille ja ulkomaisille lehdille. Hän on toiminut kirjeenvaihtajana Venäjällä ja Kiinassa. Ensimmäiset sotajuttunsa hän teki Kosovosta ja on sen jälkeen raportoinut Afganistanin ja Irakin sodista.

## Tuotanto
*Med ryggen mot verden* (2000) käsittelee Serbiaa. *[[Kabulin kirjakauppias|Kabulin kirjakauppiaassa]]* hän kertoo afgarnistanilaisen kirjakauppiaan ja tämän perheen arjesta. Bestsellerkirja sai kritiikkiä, ja sen päähenkilön esikuvana ollut Shah Muhammad Rais paheksui teosta syvästi. *Satayksi päivää* on kuvaus Irakin sodasta ja *Groznyin enkelit* raportti Tšetšenian murhenäytelmästä, Suomeksi kesäkuussa 2014 ilmestyvässä teoksessa *Yksi meistä* hän kertoo norjalaisesta joukkomurhaajasta Anders Behring Breivikstä.

## Teokset
* *Med ryggen mot verden: Portretter fra Serbia* (2000) 
* *Kabulin kirjakauppias* (*Bokhandleren i Kabul*, 2002); suom. Veijo Kiuru. WSOY, 2003. 
* *Satayksi päivää : matkareportaasi* (*Hundre og en dag*, 2003); suom. Veijo Kiuru. WSOY, 2004. 
* *Groznyin enkelit* (*De krenkede*, 2007); suom. Päivi Kivelä. WSOY, 2008 
* *Yksi meistä. Kertomus Norjasta* (*En av oss. En fortelling om Norge*); suom. Pirkko Leino, WSOY, 2014.  (ilmestyy 18.6.)

## Lähteet
The Chase and Sanborn Hour

**The Chase and Sanborn Hour** oli nimike, jonka alla esitettiin useita eri radio-ohjelmia vuosien 1929 ja 1948 välisenä aikana. Lähetyksen sponsorina oli Chase and Sanborn Coffee. Ohjelman nimi vaihteli, mutta *The Chase and Sanborn Hour* oli yleensä aina vähintään alaotsikkona. 

Ohjelma esitettiin 1929&ndash;1931 nimellä *The Chase and Sanborn Choral Orchestra*. Loppuajasta ohjelman päätähtenä oli Maurice Chevalier, joka ansaitsi esiintymisestään 5&nbsp;000 dollaria viikossa, jonka sanottiin olleen suurin esiintymispalkkio aikanaan. Vuodesta 1931 vuoteen 1934 ohjelman päätähtenä oli Eddie Cantor, ja ohjelma tunnettiin yleisesti nimellä *Eddie Cantor Show*. Joulukuusta 1934 maaliskuuhun 1935 nimikkeen alla lähetettiin *Opera Guild* -konserttiohjelmaa. Sitä seurasi syksyyn 1936 jatkunut *Major Bowes Amateur Hour*. *Do You Want to be an Actor* oli vuorossa keväällä 1937.

Toukokuussa 1937 esiintyjäksi tuli Edgar Bergen. Tämä ohjelma tunnetaan myös nimillä *Charlie McCarthy Show* ja *The Edgar Bergen &mdash; Charlie McCarthy Show*.

## Lähteet
A Complete History of My Sexual Failures

**A Complete History of My Sexual Failures** on brittiläinen dokumenttifilmi vuodelta 2008. Ohjaaja Chris Waitt on itse pääosassa ja sävelsi osan elokuvan musiikista. Filmi osallistui "World Cinema Documentary Competition" -kilpailuun vuoden 2008 Sundance Film Festival -juhlilla.

## Tarina
Sekalaisia televisio- ja filmitöitä tehneellä Chris Waittilla on takanaan 13 epäonnistunutta seurustelusuhdetta ja 47 vähäisempää yritystä seksuaaliseen kanssakäymiseen. Hän päättää tehdä aiheesta dokumentin.

Chris ottaa yhteyttä exiinsä selvittääkseen, mikä suhteissa meni pieleen. Moni lyö luurin korvaan ja jotkut haistattelevat. Puhumaan suostuvat ovat yksituumaisia siitä, että vika on Chrisissä. Tätä masentaa myös itse elokuvahankkeen ajelehtiminen vaikeudesta toiseen. Hän antautuu paljastaviin keskusteluihin äitinsä kanssa ja päättää lopulta tehdä todellisen tunnustuksellisen harppauksen.

## Esiintyjät

## Lähteet

## Aiheesta muualla
* 
* 
* 
* 
* *[http://www.rottentomatoes.com/m/a_complete_history_of_my_sexual_failures/ A Complete History of My Sexual Failures]* at Rotten Tomatoes
Kigurumi

**Kigurumi** () on japaninkielinen termi, jolla tarkoitetaan sarjakuvahahmoksi, usein eläimeksi, pukeutunutta esiintyjää. Näitä esiintyjiä on usein nähtävillä muun muassa animetapaamisissa, ostoskeskuksissa ja huvipuistoissa. Kigurumi-termi kattaa myös esimerkiksi urheiluseurojen maskotit ja lastenohjelmien esiintyjät. Kigurumeja käytetään muun muassa mainostarkoituksissa ja esiintyjinä lapsiyleisölle. Suosittuja hahmoja ovat muun muassa Pikachu, Nalle Puh ja Hello Kitty.

Tietyssä merkityksessä kigurumilla tarkoitetaan myös löysänmallista haalaria (usein eläinhahmoa esittävä), jonka huppu on iso ja puettuna kasvojen yli ulottuva. Hupussa on usein hahmon silmät, suu ja korvat sekä muita piirteitä. Japanissa kigurumeja saatetaan joskus käyttää myös pyjamina. Räätälöinnissä käytetään kankaita, jotka ovat miellyttäviä koskettaa ja jotka eivät aiheuta allergiaa.

## Lähteet
Segun Ikudehinbu

**Segun Ikudehinbu**  (s. 16. kesäkuuta 1989) on nigerialainen jalkapalloilija, joka kaudella 2017 edustaa helsinkiläistä Atlantista. Hän on aikaisemmin pelannut muun muassa Veikkausliigaa Kuopion Palloseurassa. Ikudehinbu tuomittiin 25.04.2017 Pohjois-Savon käräjäoikeudessa kahden vuoden ja kahden kuukauden ehdottomaan vankeusrangaistukseen kahdesta raiskauksesta.

## Lähteet

## Aiheesta muualla
*Segun Ikudehinbun tilastot Suomen Palloliiton sivuilla
Raphael Udah

**Raphael Udah**  (s. 1. syyskuuta 1989) on nigerialainen jalkapalloilija.

## Lähteet

## Aiheesta muualla
*Veikkausliigan pelaajakortti
Betim Aliju

**Betim Aliju**  (s. 17. maaliskuuta 1989 Skopje Jugoslavia) on uransa päättänyt pohjoismakedonialainen jalkapalloilija, joka on pelannut muun muassa KuPS:in riveissä. Hän on pelannut myös yhden ottelun Pohjois-Makedonian alle 21-vuotiaiden jalkapallomaajoukkueessa. Debyytti tapahtui 4. syyskuuta 2009 alle 21-vuotiaiden EM-karsinnassa Englantia vastaan. Aliju on myös tämän joukkueen varakapteeni, vaikka edustuksia on loukkaantumisten takia kertynyt vasta yksi.

## Lähteet

## Aiheesta muualla
*Veikkausliigan pelaajakortti
Arthur Jensen

**Arthur Robert Jensen** (24. elokuuta 1923 San Diego, Yhdysvallat – 22. lokakuuta 2012 Kelseyville, Yhdysvallat) oli yhdysvaltalainen psykologi, joka tunnetaan älykkyyttä koskevista tutkimuksistaan. Kuollessaan hän oli kasvatuspsykologian emeritusprofessori Kalifornian yliopistossa Berkeleyssä.

Jensen julkaisi yli 400 tieteellistä artikkelia. Hän kuului *Intelligence* ja *Personality and Individual Differences* -tiedejulkaisujen toimituskuntiin.

Jensen tunnetaan tutkimuksistaan, joiden mukaan älykkyysosamäärä on vahvasti perinnöllinen ominaisuus. Hänen näkemyksensä mukaan myös rotujen väliset älykkyyserot selittyvät pääosin geneettisillä tekijöillä. Jensen korosti yleisälykkyyden merkitystä yksilön toimintakyvyn keskeisenä määrittäjänä.

## Julkaisuja

*Jensen, A. R. (2006). *Clocking the Mind. Mental Chronometry and Individual Differences.* Amsterdam: Elsevier.
*Rushton, J. P. & Jensen, A. R. (2005). Thirty years of research on Black-White differences in cognitive ability. *Psychology, Public Policy, and Law, 11,* 235–294. (pdf)
*Jensen, A. R. (2002). Galton's legacy to research on intelligence. *Journal of Biosocial Science, 34,* 145–172.
*Jensen, A. R. (2000). Testing: The dilemma of group differences. *Psychology, Public Policy, & Law, 6,* 121–128.
*Jensen, A. R. (1998). *The g Factor: The Science of Mental Ability.* Westport, CT: Greenwood Press. 
*Jensen, A. R. (1995). Psychological research on race differences. *American Psychologist, 50,* 41–42.
*Jensen, A. R. (1993). Why is reaction time correlated with psychometric g? *Current Directions in Psychological Science, 2,* 53–56.
*Jensen, A. R. (1989). The relationship between learning and intelligence. *Learning and Individual Differences, 1,* 37–62.
*Kranzler, J. H. & Jensen, A. R.(1989). Inspection time and intelligence: A meta-analysis. *Intelligence, 13,* 329–347.
*Jensen, A. R. (1983) Effects of inbreeding on mental-ability factors. *Personality and Individual Differences, 4,* 71–87.
*Jensen, A. R. (1981). *Straight talk about mental tests.* New York: Free Press.
*Jensen, A. R. (1980). *Bias in Mental Testing.* New York: Free Press.
*Jensen, A. R. (1974). How biased are culture-loaded tests? *Genetic Psychology Monographs, 90*, 185–244.
*Jensen, A. R. (1972). *Genetics and education.* New York: Harper and Row.	
*Jensen, A.R. (1969). How Much Can We Boost IQ and Scholastic Achievement? *Harvard Educational Review 39*, 1–123.
*Jensen, A. R. (1967). Estimation of the limits of heritability of traits by comparison of monozygotic and dizygotic twins. *Proceedings of the National Academy of Science, 58*, 149–156.
Vulcan (Kanada)

**Vulcan** on Kanadassa, Albertan provinssissa sijaitseva kaupunki. Kaupunki sijaitsee samannimisessä kunnassa eteläisessä Albertassa, Calgaryn ja Lethbridgen kaupunkien puolimatkassa. Vulcanin väkiluku on 1&nbsp;940 (2006). Kaupungin pääasiallisena työllistäjänä on maatalous. Alueen tärkeimmät viljakasvit ovat vehnä, rypsi ja ohra.

Kaupungin nimesi Canadian Pacific Railwayn maanmittaaja vuonna 1915, roomalaisen Vulcan-tulenjumalan mukaan. Vuonna 1926 tornado tuhosi suuren osan kaupunkia.

Kaupungin nimestä johtuen se on ollut suosittu matkailukohde. Kaupungissa vierailee vuosittain paljon Star Trek -turisteja.

## Lähteet

## Aiheesta muualla
* Vulcan tourism
Forex

**Forex** voi viitata seuraaviin:

* Forex, valuutanvaihtoyritys
* valuuttamarkkinat, joista käytetään englanninkielistä tulevaa termiä forex (*foreign exchange market*)
Päätöstaulu

**Päätöstaulu** on visuaalinen tapa kuvata eri toimintojen tai toimenpiteiden vaikutuksia erilaisilla ehdoilla. Se soveltuu käytettäväksi niin projektinhallinnan, ohjelmoinnin kuin testauksen suunnittelunkin yhteydessä.

## Rakenne

Päätöstaulu on rakenteeltaan taulukko, joka muodostuu neljästä eri osasta. Taulukko voidaan jakaa kahtia sekä vaaka- että pystysuunnassa. 

Vaakasuunnassa jaettaessa taulukon yläosa koostuu tutkittavista ehdoista ja alaosa suoritettavista toimenpiteistä. 

Pystysuunnassa jaettaessa taulukon vasemmalle puolelle sijoitetaan vaihtoehdot. Ylempään osioon listataan ehdot (esim. paino < 80) ja alempaan osioon toimenpiteet (esim. lääkitys 1). Taulukon oikealle puolelle sijoitetaan arvot. Ylempään osioon merkitään tutkittavien ehtojen arvot (esim. k/e) ja alempaan osioon suoritettavien toimenpiteiden arvot (esim. x). Ehtojen ja toimenpiteiden arvot ovat tyypillisesti muotoa tosi/epätosi (true/false), kuten esimerkistä käy ilmi.

Käytettäessä päätöstaulua testauksen yhteydessä korvataan ehdot syötteillä ja toimenpiteet tuloksilla.

## Esimerkki

Päätöstaulun ehtorivejä laadittaessa on huolehdittava, että kaikki eri ehtojen kombinaatiot tulevat katettua. Taulukkoon kannattaa lisätä myös rivi "ei toimintoa", jolloin varmistetaan, että toimintojen poisjättäminen on tarkoituksellista eikä virhe.

Päätöstaulu lääkityksen valitsemiseksi potilaalle..

## Lähteet

## Aiheesta muualla
* Hannu Jaakkola: Toimintojen ja tietojen kuvaaminen
Määrähinta

**Määrähinta** on tavaran tai palvelun tuottajan tai tukkukauppiaan jälleenmyyjälle määräämä hinta tai vastike. Jälleenmyyjän on käytettävä määrähintaa myydessään tai vuokratessaan hyödykkeitä. Suomessa alimman ja ylimmän sallitun myyntihinnan käyttäminen on kielletty kilpailunrajoituslailla (480/1992, 4 §), jonka rikkomisesta voidaan asettaa kilpailunrikkomismaksu (seuraamusmaksu). Määrähinnan käytön kieltäminen ei estä käyttämästä ohjeellisia hintoja, yksinmyyntisopimuksia tai muunlaista tarjonnan rajoittamista. Alimman sallitun myyntihinnan käytöllä pyritään estämään jälleenmyyjien välinen hintakilpailu ja varmistamaan näiden mielenkiinto tuotteen kauppaamiseen. Ylimmällä sallitulla myyntihinnalla pyritään vaikuttamaan jälleenmyyjien korkeaksi kohonneisiin hintoihin tuotteen menekin edistämiseksi.

## Lähteet
Martti Raevaara

**Martti Raevaara** (s. 1955) on suomalainen taidekasvatuksen professori.

Raevaara valmistui taiteen lisensiaatiksi vuonna 1999 Taideteollisesta korkeakoulusta (TaiK), jossa hän on työskennellyt vuodesta 1983 lähtien.

25. syyskuuta 2009 Raevaara nimitettiin Aalto-yliopiston toiseksi akateemisten asioiden vararehtoriksi. Hänen viisivuotinen kautensa alkoi 1. lokakuuta 2009. Sitä ennen hän oli TaiKin vararehtori. Lisäksi hän on ollut Virt@ -koulutusohjelman johtajana.

## Lähteet
Håkan Streng

**Håkan Ralf Streng** (s. 21. tammikuuta 1947) on suomalainen laulaja, säveltäja ja sanoittaja, joka on laulanut myös Trio Saludo -lauluyhtyeessä. 

Hänelle myönnettiin valtion ylimääräinen taiteilijaeläke vuonna 2007.

## Diskografia
* Jubileums-cd:n "Föd mig visa - Fyll mig sång" (2007)
* Vägen väntar vandraren (2006)
* Tibaaks ti röötre - Heimlaga ä bäst (2004)
* Till Dig (2000)
* Internationell Shanty Festival (1997)
* The Finnish Crew - Ralph & Roger - Sailing again (1995)
* För fulla segel - Täysin purjein (1990)
* Wientrubaduren (1994)
* Der Wienertrubadour (1994)
* Du och Jag (1992)
* Med dig i mina armar II (1989)
* Med dig i mina armar I (1989)
* Niin kaunis on maa (1987)
* So schön ist die Weld (1987)
* Vid kvällens slut (1986)
* Det fina i livet (1984)
* Indiansommar (1983)
* Meir heimlaga (1980)
* Gungan (1980)
* Heimlaga (1979)
* Dagboken (1978)
* Gå förbi med en sång (1976)

## Lähteet

## Aiheesta muualla
* 
* 
*
Tsuyaman verilöyly

**Tsuyaman verilöyly** () tapahtui Japanin Okayaman prefektuurin Nishikamon kylässä lähellä Tsuyamaa 20. toukokuuta 1938. Pyrähdystappaja Mutsuo Toi (, 5. maaliskuuta 1917 – 21. toukokuuta 1938) tappoi ennen itsemurhaansa kolmekymmentä ihmistä kotikylässään. Noin puolet pienen yhteisön asukkaista siis kuoli joukkomurhassa.   

## Verilöyly
Toi katkaisi sähköjohdon illalla 20. toukokuuta 1938, mikä jätti kylän pimeäksi. Yöllä hän surmasi ensin 76-vuotiaan isoäitinsä. Sen jälkeen hän meni naapuriensa asuntoihin ja tappoi heitä 29, joista 27 kuoli tapahtumapaikalla ja kaksi vammoihinsa myöhemmin. Murha-aseinaan Toi käytti haulikkoa, samuraimiekkaa ja kirvestä. Lopulta hän ampui itsensä.

## Tausta
Toi jätti useita itsemurhaviestejä. Hänellä oli todettu tuberkuloosi toukokuussa 1937. Hän joutui kylän naisten torjumaksi ja päätti kostaa. Isoäitinsä hän tappoi, jottei tämän olisi tarvinnut kärsiä häpeää.

## Lähteet

## Aiheesta muualla
* The List: The World’s Worst Shooting Rampages
HMS Theseus

**HMS Theseus** on ollut usean Britannian Kuninkaallisen laivaston aluksen nimenä.

* HMS Theseus (1786), Thunderer/Culloden-luokan 74-tykkinen kolmannen luokan linjalaiva
* HMS Theseus (1892), Edgar-luokan panssarikansiristeilijä
* HMS Theseus (R64), Colossus-luokan lentotukialus.
Stream processing

**Stream processing** on SIMD-malliin perustuva ohjelmointiparadigma, jonka avulla eräät sovellukset pystyvät ratkaisemaan rinnakkaislaskennan haasteita. Paradigman mukainen ohjelmistorajapinta tarjoaa sovelluskehittäjälle mahdollisuuden käyttää raskasta laskentaa vaativissa operaatioissa hyväkseen esimerkiksi grafiikkakortin liukulukuyksiköitä kehittäjälle läpinäkyvän laitteistorajapinnan kautta. OpenCL ja CUDA ovat **Stream processing** -ohjelmistorajapintoja.

## Katso myös
*BrookGPU
Olivia Rogowska

**Olivia Rogowska** (s. 7. kesäkuuta 1991 Melbourne) on australialainen tennispelaaja. Hän on parhaimmillaan sijoittunut WTA-maailmanlistalla kaksinpelissä sijalle 108 ja nelinpelissä sijalle 94. Hän on selviytynyt kolme kertaa Grand Slam -turnauksessa toiselle kierrokselle.

Joulukuussa 2008 Rogowska voitti Sorrennon ITF-kaksinpeliturnauksen.

Ensimmäisen kerran WTA-kaksinpeliturnauksen pääsarjaan Rogowska osallistui Hobartissa tammikuussa 2009. Hän hävisi ensimmäisen kierroksen ottelunsa Anastasija Pavljutšenkovalle. Australian avoimissa 2009 hän hävisi ensimmäisen kierroksen ottelunsa Alona Bondarenkolle.

Ranskan avointen 2009 ensimmäisellä kierroksella Rogowska voitti Marija Kirilenkon, mutta hävisi toisella kierroksella Kateryna Bondarenkolle. Yhdysvaltain avoimissa 2009 hän hävisi turnauksen ykkössijoitetulle Dinara Safinalle lukemin 7–6(5), 2–6, 4–6.

Australian avoimissa 2010 hän hävisi avauskierroksella Sorana Cîrstealle ja Australian avoimissa 2011 Jevgenia Rodinalle.

## Lähteet
* 
### Viitteet
Troika (tanssi)

**Troika** on venäläinen kansantanssi, jossa mies tanssii kahden naisen kanssa. Venäjän sana *troika* tarkoittaa troikkaa eli rekeä vetävää kolmea hevosta.
Jarmo Rissanen

**Jarmo Rissanen** (s. 6. heinäkuuta 1979) on suomalainen maantiepyöräilijä ja triathlonisti.

Rissanen sijoittui MM-kilpailujen aika-ajossa 59:nneksi Stuttgartissa 2007 ja 61:nneksi Mendrisiossa 2009. Aika-ajon Suomen-mestaruuden hän on voittanut 2009. Lisäksi hän on saanut SM-hopeaa 2005, 2006, 2007, 2010 ja 2012 sekä pronssia 2008 ja 2013. Hän voitti Saaremaa Velotour -kilpailun viidentenä etappina ajetun aika-ajon 2007.

Rissanen voitti triathlonin täysmatkan SM-kultaa vuonna 2017. Duathlonin (juoksu+pyöräily) pitkän matkan MM-kisoissa hän sijoittui seitsemänneksi vuonna 2017 ja yhdeksänneksi vuonna 2018.

Rissanen on kilpaillut myös maastohiihdossa. Hiihdon SM-kilpailujen henkilökohtaisilla matkoilla hän on ollut parhaimmillaan kahdeksas 50 kilometrin perinteisen hiihtotavan kilpailussa Kontiolahdella 2010. Oulun Hiihtoseuran joukkueessa Rissanen on saavuttanut SM-pronssia viestissä Kontiolahdella 2013 ja Rukalla 2015.

## Lähteet
Bruno Nurmi

**Bruno Bernhard Nurmi** (2. toukokuuta 1891 Helsinki – 2. huhtikuuta 1940 Mikkeli) oli suomalainen toimittaja ja kirjailija.

Nurmen vanhemmat olivat Keiteleeltä kotoisin ollut vaatturimestari Matti Hiskias Nurmi ja Aino Helena Back. Perhe muutti pian Helsingistä Viipuriin jonne isä Matti perusti vaatturinliikkeen. Bruno kävi Viipurin suomalaista reaalilyseota mutta hän joutui eroamaan koulun 8. luokalta 1912 sairastuttuaan tuberkuloosiin. Nurmi ehti käydä myös kolmen lukukauden ajan Viipurin Musiikinystävien orkesterikoulua opiskellen viulunsoittoa.

Bruno Nurmi oli Viipuri-lehden toimittajana 1915–1917, Itä-Suomen Työmiehen ulkomaantoimittajana ja toimitussihteerinä 1918–1919 sekä Mikkelin Sanomien toimitussihteerinä ja pakinoitsijana 1919–1923. Hän toimi myös Mikkelin Sanomien ja Länsi-Savo-lehden musiikkiarvostelijana. 

Nurmi oli välillä pankkialalla Savo-Karjalan Osake-Pankin Mikkelin konttoriin prokuristina ja varajohtajana 1923–1927 mutta hän palasi sitten lehtialalle toimien Länsi-Savo-lehden toimitussihteerinä 1927–1930. Näihin aikoihin Nurmi teki myös kuuden kuukauden opintomatkan Ranskaan. Viimeksi Bruno Nurmi piti omaa paperikauppaa Mikkelissä. Hänellä oli useita luottamustehtäviä mikkeliläisissä yhdistyksissä; hän oli muun muassa *Mikkelin Vähittäiskauppiasyhdistyksen* sihteerinä, *Saimaan Matkailuvaltuuskunnan* edustajana, *Mikkelin Sanomalehtimiesyhdistyksen* rahastonhoitajana ja Suomen Matkailuyhdistyksen Mikkelin osaston puheenjohtajana.

Talvisodan aikana Nurmi vilustui pahoin Mikkelin pommitusten aikana 5. tammikuuta 1940. Hän kuoli pitkään sairastettuaan huhtikuun alussa 1940 48-vuotiaana.

Nurmen tunnetuin teos on vuonna 1923 julkaistu säveltäjä Richard Wagnerin elämäkerta jonka viimeistelyyn hän sai apua professori Ilmari Krohnilta. Nurmi kirjoitti myös pari huvinäytelmää sekä suomensi saksalaista ja ranskalaista kirjallisuutta.

## Teoksia
* *Hullun kirjoissa*. Kaksinäytöksinen huvinäytelmä. 	 Näytelmäkirjallisuutta n:o 135.  U. W. Telén, Kuopio 1915 (nimellä *Bruno N.*)
* *Nappiriita*. Yksinäytöksinen huvinäytelmä. Näytelmäkirjasto n:o 140.   Kustannusosakeyhtiö Kirja, Helsinki 1916  (nimellä *Bruno N.*)
* *Richard Wagner*. Merkkimiehiä-elämäkertasarja, toimittaneet Yrjö Hirn ja Kaarle Krohn.   WSOY 1923
* *Mikkelin kaupungin kauppiaitten eläke- ja apukassa. Historiikki kassan toiminnasta v.v. 1896-1936*.    Mikkeli 1936

## Käännöksiä
* Eduard von Wertheimer: *Rauhankongressit ja rauhanpäätökset 19:nnellä ja 20:nnella vuosisadalla*.     Edistysseurojen kustannus Oy, Helsinki 1919
* Wasilij Angarin : *Taiga* : 4-näytöksinen draama Siperian elämästä. Ensi-ilta Tampereen Työväen Teatterissa maaliskuussa 1920  

## Lähteet
* 
* Hannu Salmi: “Suuri sävelseppo ja runoilija” Bruno Nurmen Wagner-elämäkerta (1923)

### Viitteet
Jorma Kyyrä

**Jorma Kyyrä** (s. 1961) on Aalto-yliopiston sähkötekniikan korkeakoulun sähkötekniikan ja automaation laitoksen johtaja. Hän on työskennellyt Teknillisessä korkeakoulussa vuodesta 1985 ja toiminut muun muassa elektroniikan, tietoliikenteen ja automaation tiedekunnan (nykyään sähkötekniikan korkeakoulu) dekaanina 2008-2009 sekä lokakuusta 2009 vuoden 2011 loppuun Aalto-yliopiston Infrastruktuuri, kiinteistöt ja IT -alueen vararehtorina. Kyyrä on väitellyt tohtoriksi sähkötekniikasta ja toiminut  tehoelektroniikan professorina vuodesta 1996 alkaen. Lisäksi hänellä on lukuisia kansainvälisiä alan jäsenyyksiä ja julkaisuja.

## Lähteet
Jutazan piiri

**Jutazan** eli **Yutazın piiri** (, tataariksi Ютазы районы, *Yutazı rayonı*) on kunnallinen itsehallintoalue Tatarstanin tasavallassa Venäjällä. Se sijaitsee tasavallan kaakkoisosassa Baškortostanin vastaisella rajalla. Piiri on perustettu vuonna 1991 erottamalla sen alue Bavlyn piiristä. Sen pinta-ala on 759 neliökilometriä ja asukkaita on 22&nbsp;700 henkeä (vuonna 2009).

Hallinnollinen keskus on Urussun kaupunkimainen taajama. Sen lisäksi piiriin kuuluu 10 maalaiskuntaa: Absaljamovo, Akbaš, Bairjaka, Bairjaki-Tamak, Dym-Tamak, Jutaza, Karakašly, Staryi Karazirek, Staryje Urussy ja Taš-Kitšu (keskuspaikka Malyje Urussu).

Piirissä on sähkövoimala, rakennustarviketeollisuutta ja kemian tehdas. Maatalous tuottaa viljaa, maitoa ja lihaa. Urussun kautta kulkee Uljanovskin ja Tšišmyn välinen rautatie.

## Lähteet

## Aiheesta muualla
* Jutazan piirin sivusto
Vilho Nenonen (kirjailija)

**Vilho Matias Nenonen** (19. joulukuuta 1896 Helsinki – 13. joulukuuta 1984 Helsinki) oli suomalainen opettaja ja kirjailija.

Nenosen vanhemmat olivat konemestari Matti Nenonen ja Maria Wilhelmiina Krusmark. Hän kävi oppikoulua ja opiskeli Sortavalan opettajaseminaarissa 1924–1926. Nenonen oli Helsingin Sanomien toimitusharjoittelijana, Suomalaisen Kirjallisuuden Seuran kirjapainon oikolukijana 1918–1920 ja hän toimi kansakoulunopettajana Leppävirralla 1923–1926, Valkjärvellä 1926–1927, Säräisniemellä 1939–1940 sekä muun muassa Kuusamossa, Mäntyharjulla ja Pyhtäällä. Hän oli sittemmin vapaa kirjailija ja sanomalehtimies.

## Teoksia
* *Keinottelijoita : kuvaus nykyoloista*.   Kehitys, Helsinki 1919
* *Kutsumus : kertomus kristityn nuoren elämästä*.  Suomen lähetysseura, Helsinki 1920
* *Viimeisessä hädässä*.  Kalevalan kirjasia n:o 27.  Lahti 1929, 2. painos 1931
* *Pelastus*. Kalevan kirjasia n:o 29. Helsinki 1932, Lahti 1947
* *Salattuja teitä*. Suomen lähetysseura, Lahti 1945
* *Itsensä voittaja*. Suomen merimieslähetysseura, Helsinki 1946
* *TUL:n mestaripoikia*. Kustannusliike Urheilu ja liikunta, Helsinki 1946
* *Yllätys* : 2-osainen urheilunäytelmä. Seuranäytelmiä 500. Karisto 1948
* *Viimeinen erä : stadinkundit nyrkkeilyn innostamina*. Karisto 1948
* *Tavattiin Brondalla*. Muistokuvia Ylä-Brondan taiteilijakahvilasta 1920- ja 30-luvuilta, kuvitus ja ulkoasu Pekka Vuori.  Suomalaisen Kirjallisuuden Seura 1981

## Lähteet
*
Pertti Lähteenmäki

**Pertti Juhani Lähteenmäki** (13. helmikuuta 1950 Saarijärvi – 18. elokuuta 2022 Saarijärvi) oli suomalainen sanoittaja ja muusikko. Hän sanoitti 1980-luvun puolesta välistä 1990-luvun alkuun kappaleet ”Merimies”, ”Näätkö sateen laantuvan”, ”Sun kuvaasi kankaalle maalaan”, ”Sydän tietää”, ”Tuulet nuo kantaa” ja ”Viisi peninkulmaa”. Hän sanoitti myös levytetyt kappaleet ”Jos aikaa vaan saan”, ”Ei koskaan rakastaa voi liikaa”, ”Tule luokseni mun taas koko elämän” ja ”Lapsuuden usko”. Hän soitti bassoa ja lauloi Markku Suominen Band -yhtyeen levyllä *Soittorasia*.

## Lähteet
Valko-Venäjän koripallomaajoukkue

**Valko-Venäjän koripallomaajoukkue** edustaa Valko-Venäjää koripallon arvokisoissa.

Maa edusti Neuvostoliiton koripallomaajoukkuetta aina vuoteen 1992 saakka, jolloin Valko-Venäjä itsenäistyi. Tämän jälkeen Valko-Venäjä ei ole päässyt kertaakaan koripallon arvokisoihin.

## Menestys arvokilpailuissa
**Olympialaiset**

* 1948–1992: osana Neuvostoliiton koripallomaajoukkuetta.
* 1996: ei läpäissyt karsintoja.
* 2000: ei läpäissyt karsintoja.
* 2004: ei läpäissyt karsintoja.
* 2008: ei läpäissyt karsintoja.
* 2012: ei läpäissyt karsintoja.
* 2016: ei läpäissyt karsintoja.
* 2020: ei läpäissyt karsintoja.
* 2024: kilpailukiellossa.
* 2028: 

**Maailmanmestaruuskilpailut**

* 1950–1990: osana Neuvostoliiton koripallomaajoukkuetta.
* 1994: ei läpäissyt karsintoja.
* 1998: ei läpäissyt karsintoja.
* 2002: ei läpäissyt karsintoja.
* 2006: ei läpäissyt karsintoja.
* 2010: ei läpäissyt karsintoja.
* 2014: ei läpäissyt karsintoja.
* 2019: ei läpäissyt karsintoja.
* 2023: kilpailukiellossa.
* 2027: 

**Euroopan-mestaruuskilpailut**

* 1947–1991: osana Neuvostoliiton koripallomaajoukkuetta.
* 1993: ei läpäissyt karsintoja.
* 1995: ei läpäissyt karsintoja.
* 1997: ei läpäissyt karsintoja.
* 1999: ei läpäissyt karsintoja.
* 2001: ei läpäissyt karsintoja.
* 2003: ei läpäissyt karsintoja.
* 2005: B-sarjan karsinnoissa.
* 2007: B-sarjan karsinnoissa.

* 2009: B-sarjan karsinnoissa.
* 2011: B-sarjan karsinnoissa.
* 2013: ei läpäissyt karsintoja.
* 2015: ei läpäissyt karsintoja.
* 2017: ei läpäissyt karsintoja.
* 2022: ei läpäissyt karsintoja.
* 2025: kilpailukiellossa.
* 2029: 

## Lähteet
Juhani Koppelomäki

**Juhani Armas Koppelomäki** (6. marraskuuta 1936 Teuva – 13. huhtikuuta 1980 Teuva) oli suomalainen shakkitehtävien laatija ja dekkarikirjailija.

## Teoksia
* *Nimismies nukkuu huonosti* : rikosromaani.    Gummerus 1980

## Lähteet
*
Kauko Kauppinen

**Kauko Kalervo Kauppinen** (12. tammikuuta 1940 Vihti – 27. maaliskuuta 2023) oli suomalainen koripalloilija.

Kauppinen kuului Suomen koripallomaajoukkueeseen, joka edusti maata Tokion olympialaisissa 1964. Suomessa 187 cm pitkä Kauppinen edusti Helsingin NMKY:tä.

HNMKY:ssä Kauppinen saavutti vuosina 1962 ja 1965 SM-pronssia ja vuosina 1956–1959 nuorten Suomen mestaruuden. Hän pelasi 35 maaottelua olympiapelit mukaan lukien.

Kauppinen oli ammatiltaan eläinlääkäri.

## Lähteet
Eero Salonen

**Eero Ilmari Salonen** (25. heinäkuuta 1932 Helsinki – 22. toukokuuta 2006 Thaimaa) oli suomalainen koripalloilija. 

Salonen kuului Suomen koripallomaajoukkueeseen, joka edusti maata Helsingin olympialaisissa 1952. Suomessa 180 cm pitkä Salonen edusti Helsingin Jyryä.

## Lähteet

## Aiheesta muualla
* Eero Salosen muistokirjoitus Helsingin Sanomissa
HMS Powerful

**HMS Powerful** on ollut kolmen Britannian Kuninkaallisen laivaston aluksen ja kahden tukikohdan nimenä:

* HMS Powerful (1783), 74-tykkinen kolmannen luokan linjalaiva
* HMS Powerful (1826), 84-tykkinen toisen luokan linjalaiva
* HMS Powerful (1895), Powerful-luokan panssarikansiristeilijä
* HMS Powerful II,  Devonportin koulutuskeskus 1913-1919 
* HMS Powerful III, Devoportin koulutuskeskus 1913-1919.
Kauko Valta Ylänne

**Kauko Valta Ylänne** (9. huhtikuuta 1927 Tuusula – 4. joulukuuta 1990 Helsinki) oli suomalainen opettaja ja näytelmäkirjailija.

Ylänne pääsi ylioppilaaksi 1947 Riihimäen lyseosta ja valmistui Helsingin opettajakorkeakoulusta opettajaksi 1950. Hän toimi Ruskeasuon koulun opettajana 1952–1984.

Ylänne kirjoitti nuortenkirjoja ja koululaisnäytelmiä. Kirjojen *Vankilan varjossa* ja *Ympyrä sulkeutuu* tapahtumapaikkana oli Riihimäen vankila jossa Ylänteen isä oli toiminut vartiopäällikkönä.

## Teoksia
* *Nuoruuden kuilut* : romaani.  Perjantai Oy, Oulu 1950 (nimimerkillä *Kalervo Rasti*)
* *Vankilan varjossa* : seikkailukertomus pojille.  Seikkailukirjasto 27.   Pori 1950
* *Noidat* : yksinäytöksinen näytelmä.  Seuranäytelmiä 543.   Karisto 1951
* *Ujon miehen kosinta* : 2-näytöksinen huvinäytelmä.  Näytelmäkirjasto 60.   Pori 1951
* *Aurinko nousee* : pienoisnäytelmä.  1954
* *Huone n:o 5* : pienoisnäytelmä.  1954
* *Rajapappi* : näytelmä.  1954
* *Tynnyri-Tommi* : lastennäytelmä.  1954
* *44 pikkunäytelmää*.  Valistus 1956, 2. painos 1958, 3. painos 1967
* *Oma näyttämö : 50 uutta pikkunäytelmää*.  Valistus 1961
* *Historiaa laulaen*.  Valistus 1963
* *Liikennenäytelmiä lapsille*.   Valistus 1964
* *Ympyrä sulkeutuu*. Seikkailusarja 28.    Valistus 1964
* *Lapsi-invalidien koulusäätiö 90 v*, päätoimittaja Kauko Valta Ylänne ; kuvatoimittaja Markku Malmström ; haastattelut Annu Ylänne.  Lapsi-invalidien koulusäätiö, Helsinki 1979

## Lähteet
* 

### Viitteet